# Άτομα με νοητικές αναπηρίες και οι οικογένειες τους: Κάνε ότι καλύτερο μπορείς στις Ευρωπαϊκές εκλογές του 2019:

Η οργάνωση Iνκλούζιον Γιούροπ είναι μια οργάνωση που παλεύει για να έχουν όλα τα άτομα με νοητικές αναπηρίες και οι οικογένειες τους τα ίδια δικαιώματα με όλους τους υπόλοιπους πολίτες.

Η οργάνωση Iνκλούζιον Γιούροπ έχει ετοιμάσει αυτό το έγγραφο για τις Eυρωπαϊκές εκλογές του 2019.

**Τα μέρη 1 και 2 σε αυτό το έγγραφο είναι για άτομα που υποστηρίζουν το κίνημα ένταξης στην κοινωνία**: για τους ίδιους τους ανθρώπους με αναπηρία που εκφράζουν τον εαυτό τους, για τα μέλη των οικογενειών τους και για όλους τους άλλους ακτιβιστές και τους πολίτες της Ευρωπαϊκής Ένωσης.

**Το Μέρος 3 σε αυτό το έγγραφο είναι για τα πολιτικά κόμματα και τους υποψηφίους τους.**

Είναι επίσης για τις αρχές που οργανώνουν τις εκλογές, για να διευκολυνθεί η πρόσβαση στις εκλογές σε όλους.

# Μέρος 1

# Γιατί είναι σημαντικές οι Ευρωπαϊκές εκλογές;

Τον Μάιο του 2019, θα έχουμε εκλογές για την επιλογή νέων βουλευτών του Ευρωπαϊκού Κοινοβουλίου.

Αυτοί λέγονται ευρωβουλευτές.

Οι ευρωπαϊκές εκλογές είναι πολύ σημαντικές για τα άτομα με νοητικές αναπηρίες και τις οικογένειές τους.

Οι ευρωβουλευτές παίρνουν αποφάσεις που επηρεάζουν τις ζωές όλων των πολιτών της Ευρωπαϊκής Ένωσης (ΕΕ).

Οι ευρωβουλευτές παίρνουν αποφάσεις σχετικά με τους νόμους. Αυτοί οι νόμοι έχουν θέματα όπως η πρόσβαση ατόμων με νοητική αναπηρίες σε υπηρεσίες ή το δικαίωμα να ταξιδεύουν, να ζουν και να εργάζονται σε χώρες της Ευρωπαϊκής Ένωσης.

Οι ευρωβουλευτές παίρνουν επίσης αποφάσεις σχετικά με τα χρήματα για πολλές δραστηριότητες και έργα σε χώρες της Ευρωπαϊκής Ένωσης.

Οι ευρωβουλευτές βοηθούν στην επιλογή του προέδρου και των Επιτρόπων της Ευρωπαϊκής Επιτροπής.

Οι Επίτροποι είναι υπεύθυνοι για θέματα όπως η απασχόληση, οι κοινωνικές υποθέσεις, η δικαιοσύνη, η εκπαίδευση και η υγεία.

Οι ευρωβουλευτές ελέγχουν τον τρόπο με τον οποίο η Ευρωπαϊκή Ένωση τηρεί τους κανόνες των Ηνωμένων Εθνών σχετικά με τα δικαιώματα των ατόμων με αναπηρίες .

Αυτό σημαίνει ότι αυτοί που εκλέγονται στο Ευρωπαϊκό Κοινοβούλιο είναι πολύ σημαντικοί για εσάς. Είναι σημαντικοί για όλους μας στο κίνημα ένταξης.

Η οργάνωση Ινκλούζιον Γιούροπ θέλει οι εκλογές να έχουν καλά αποτελέσματα για τα άτομα με νοητικές αναπηρίες και τις οικογένειές τους.

**Έχεις σημαντικό ρόλο για να γίνει αυτό.**

Μπορείς να ζητήσεις από τους υποψηφίους να σου δίνουν πληροφορίες που να τις βρίσκεις εύκολα και να τις καταλαβαίνεις.

Μπορείς να ζητήσεις από τους υποψηφίους να κάνουν πράγματα που να υποστηρίζουν τα άτομα με νοητικές αναπηρίες και τις οικογένειες τους.

Θα πρέπει να ψηφίσεις εσύ στις εκλογές, και θα πρέπει να πεις και σε άλλους να ψηφίσουν επίσης.

**Το δικαίωμα ψήφου είναι πολύ σημαντικό.**

Η ψήφος σου δίνει την ευκαιρία να αποφασίσεις για το μέλλον των πόλεων και των χωρών και για το μέλλον της Ευρωπαϊκής Ένωσης.

Κάποιοι χάνουν το δικαίωμα να ψηφίσουν εξαιτίας κάποιων νόμων. Αυτό είναι λάθος και πρέπει να αλλάξει.

Όλοι έχουν δικαίωμα να ψηφίζουν.

Μερικοί άνθρωποι δυσκολεύονται να ψηφίσουν επειδή δεν έχουν σωστές πληροφορίες σχετικά με τις εκλογές.

Μερικοί άνθρωποι δυσκολεύονται να ψηφίσουν γιατί κανείς δεν τους βοηθά να πάρουν μια απόφαση ή να μιλήσουν για την απόφαση τους.

Κάποιοι πιστεύουν ότι δεν έχει σημασία να ψηφίζουν επειδή οι υποψήφιοι δεν τους μιλάνε ούτε τους ακούνε.

Και για μερικούς ανθρώπους είναι δύσκολο να ψηφίσουν επειδή φροντίζουν κάποιον από την οικογένεια με νοητική αναπηρία και δεν έχουν το χρόνο ή το τρόπο για να πάνε να ψηφίσουν.

**Αυτό μπορεί να αλλάξει.**

Τα πράγματα όπως αυτό έχουν βελτιωθεί σε πολλές χώρες.

Για να βελτιώσουμε τα πράγματα ακόμη περισσότερο, ώστε να ψηφίζουν περισσότεροι, πρέπει να κάνουμε το καλύτερο μέσα από τις ευρωπαϊκές εκλογές.

## Η Ευρωπαϊκή Ένωση είναι σημαντική για τα άτομα με νοητικές αναπηρίες και τις οικογένειές τους.

## Υπάρχουν πολλές συζητήσεις για το πώς λειτουργεί η Ευρωπαϊκή Ένωση και αν είναι καλό να συμμετέχεις σε αυτήν.

## Μερικοί άνθρωποι είναι δυσαρεστημένοι με την Ευρωπαϊκή Ένωση γιατί λένε ότι κάνει πολλά πράγματα που δεν τους αρέσουν.

## Κάποιοι άλλοι άνθρωποι είναι δυσαρεστημένοι με την Ευρωπαϊκή Ένωση επειδή λένε ότι δεν κάνει αρκετά πράγματα που θα ήθελαν να κάνει.

## Η οργάνωση Ινκλούζιον Γιούροπ ακούει αυτές τις ανησυχίες και τις παίρνει σοβαρά.

## Ταυτόχρονα, όμως ο σεβασμός των δικαιωμάτων των ατόμων με νοητικές αναπηρίες και των οικογενειών τους έχει βελτιωθεί πάρα πολύ στην Ευρωπαϊκή Ένωση τις τελευταίες δεκαετίες.

## Η ποιότητα ζωής πολλών ατόμων με νοητικές αναπηρίες και των οικογενειών τους έχει επίσης βελτιωθεί.

**Πολλές από αυτά τα πράγματα έχουν βελτιωθεί από την Ευρωπαϊκή Ένωση.**

Αυτό γίνεται γιατί η ζωή στην Ευρωπαϊκή Ένωση σημαίνει:

• **Ζω σε ειρήνη**.

Ποτέ δεν υπήρξε πόλεμος στην Ευρωπαϊκή Ένωση.

• **Βελτίωση της ποιότητας ζωής.**

Η ποιότητα της καθημερινής ζωής για πολλούς ανθρώπους στην Ευρωπαϊκή Ένωση βελτιώνεται.

Γνωρίζουμε ότι η ζωή μπορεί να είναι ένας αγώνας, ειδικά για τα άτομα με νοητικές αναπηρίες και τις οικογένειές τους.

Η ζωή για πολλούς ανθρώπους έγινε ακόμη πιο δύσκολη μετά την οικονομική κρίση.

Ωστόσο, η Ευρωπαϊκή Ένωση προσπαθεί να φτιάξει υπηρεσίες για τη βελτίωση της ποιότητας ζωής των ανθρώπων.

• **Πρόοδος για τα δικαιώματα και την ένταξη.**

Η Ευρωπαϊκή Ένωση βασίζεται στα ανθρώπινα δικαιώματα.

Η Ευρωπαϊκή Ένωση είναι η μόνη οργάνωση χωρών που δέχτηκε την Σύμβαση των Ηνωμένων Εθνών σχετικά με τα δικαιώματα των ατόμων με νοητικές αναπηρίες.

Η Ευρωπαϊκή Ένωση βάζει πολλά χρήματα για να γίνονται πράξη αυτά τα δικαιώματα.

Προσπαθούμε πάντα να έχουμε μεγαλύτερη πρόοδο για την ένταξη.

Πρέπει επίσης να προστατεύσουμε αυτά που έχουμε πετύχει μέχρι τώρα.

Η οργάνωση Ινκλούζιον Γιούροπ καλεί όλα τα άτομα με νοητικές αναπηρίες και την οικογένειες τους και όλους τους πολίτες της Ευρωπαϊκής Ένωσης :

**1. Μίλα με τους υποψηφίους στις εκλογές για να τους πεις τις απόψεις σου.**  
(Μπορείς να χρησιμοποιήσεις το μέρος 3 σε αυτό το έγγραφο για να πάρεις ιδέες)  
**2. Πες στους φίλους, τους συγγενείς και τους συναδέλφους σου γιατί οι ευρωπαϊκές εκλογές είναι σημαντικές  
και ότι πρέπει να συμμετέχουν στις εκλογές.**  
Βοήθησε τους φίλους και τους συναδέλφους σου να καταλάβουν περισσότερα σχετικά με τις εκλογές και να συμμετέχουν σε αυτές.  
**3. Ψήφισε στις ευρωπαϊκές εκλογές για να κρατήσεις και να δυναμώσεις τα δικαιώματά σου στην Ευρώπη.**

Μέρος 2

**Τι μπορούν να κάνουν τα άτομα με νοητικές αναπηρίες, οι οικογένειες τους και άλλοι ακτιβιστές**

Η οργάνωση Ινκλούζιον Γιούροπ έχει φτιάξει αυτό το έγγραφο για να βοηθήσει εσένα και άλλους να προετοιμαστείτε για τις εκλογές.

**Συζήτησε με τους υποψηφίους και τα κόμματα τους**

Μάθε για τα κόμματα και τους υποψηφίους στη χώρα σου.

Γράψε τους ένα γράμμα.

Κάλεσε τους και ζήτα τους μια συνάντηση.

Στη συνάντηση ή από το τηλέφωνο ή με email:

1.**Ζήτησε από τους υποψηφίους να σου δώσουν πληροφορίες για τις εκλογές που να είναι σαφείς και εύκολες να τις καταλάβεις.**

**Η μορφή αυτή λέγεται Ίζι του Ριντ.**

**Ρώτησε τους τι θέλουν να κάνουν αν εκλεγούν**.

Πες τους για την ίζι του ριντ και γιατί είναι σημαντική.

2. **Πες στους υποψηφίους να συναντηθούν με άτομα με νοητικές αναπηρίες και τις οικογένειές τους.**

Αυτό σημαίνει ότι οι υποψήφιοι μπορούν να επισκεφτούν άτομα με νοητικές αναπηρίες στο σχολείο ή στην εργασία.

Ή μπορεί να υπάρξει μία συνάντηση όπου άτομα με νοητικές αναπηρίες να μπορούν να κάνουν ερωτήσεις στους υποψηφίους . Πες τους γιατί είναι σημαντικό να ακούνε και να μιλάνε με άτομα με νοητικές αναπηρίες και τις οικογένειές τους.

3. **Πες στους υποψηφίους να κάνουν πράγματα που είναι σημαντικά για εσένα και για άλλα άτομα με νοητικές αναπηρίες και τις οικογένειές τους**.

Πες τους τι πρέπει να κάνουν αν εκλεγούν στο Ευρωπαϊκό Κοινοβούλιο.

Μπορείς να χρησιμοποιήσεις αυτό το μανιφέστο της οργάνωσης Ινκλούζιον Γιούροπ για τις εκλογές του 2019 για να πάρεις ιδέες.

Μπορείς να πεις τις δικές σου ιδέες για να ταιριάζουν με τους υποψηφίους στη χώρα σου.

Μπορείς επίσης να πεις στους υποψηφίους πώς μπορείς να τους βοηθήσεις. Για παράδειγμα, μπορείς να μιλήσεις για τους υποψηφίους σε άλλους ανθρώπους που τους νοιάζει η γνώμη σου.

Μπορείς επίσης να μοιραστείς πληροφορίες για τους υποψηφίους και για το πώς οι υποψήφιοι συνεργάζονται μαζί σου και με άλλα άτομα με νοητικές αναπηρίες και τις οικογένειές τους.

**Συνεργάσου με άλλους**

Συνεννοήσου με άλλους ανθρώπους για να μιλήσετε για τις εκλογές.

Βοήθησε τους να καταλάβουν γιατί οι εκλογές είναι σημαντικές για εσένα και για άλλα άτομα με νοητικές αναπηρίες και τις οικογένειές τους.

Πες τους τι σε ενδιαφέρει και πώς οι ευρωβουλευτές μπορούν να επηρεάσουν τη ζωή σου.

Ζήτησε τους να ψηφίσουν στις εκλογές.

Συνεργάσου με άλλους για να εμφανιστείτε στα μέσα ενημέρωσης και να ακούσουν άλλοι άνθρωποι τη φωνή σας.

Μιλήστε με τις εθνικές αρχές για την προσβασιμότητα στις εκλογές και το δικαίωμα ψήφου.

**Ψήφισε**

Οι ευρωπαϊκές εκλογές θα γίνουν μεταξύ 23 και 26 Μαΐου 2019.

Κάθε χώρα μπορεί να επιλέξει σε ποιες από αυτές τις μέρες θα γίνουν οι εκλογές.

Σημείωσε την ημερομηνία των εκλογών στο ημερολόγιό σου για να την θυμάσαι.

Πήγαινε να ψηφίσεις.

Η ψήφος σου έχει σημασία.

Μέρος 3

**Τι πιστεύει η οργάνωση Ινκλούζιον Γιούροπ ότι πρέπει να κάνουν οι υποψήφιοι ευρωβουλευτές και τα κόμματα**

Υπάρχουν 7 εκατομμύρια Ευρωπαίοι με νοητικές αναπηρίες.

Έχουμε πολλά εκατομμύρια συγγενείς και φίλους.

Συνολικά, είμαστε περισσότεροι από 20 εκατομμύρια άνθρωποι.

Οι πιο πολλοί από εμάς αντιμετωπίζουμε διακρίσεις και αποκλεισμό από την κοινωνία κάθε μέρα.

Τα παιδιά με νοητικές αναπηρίες εμποδίζονται να πηγαίνουν στο σχολείο με τους φίλους και τους γείτονές τους.

Οι νέοι με νοητικές αναπηρίες έχουν λίγες επιλογές για να εκπαιδευτούν και να μάθουν πράγματα για να εργαστούν.

Πολλοί ενήλικες με νοητικές αναπηρίες δεν μπορούν να δουλεύουν και να πληρώνονται.

Εκατοντάδες χιλιάδες άνθρωποι με νοητικές αναπηρίες ζουν σε ιδρύματα, μακριά από την κοινωνία και χωρίς την ευκαιρία να ζήσουν μια ζωή ως μέρος της κοινότητας.

Πολύ συχνά, τα μέλη της οικογένειας παρέχουν όλη την υποστήριξη και τη φροντίδα για τους συγγενείς τους με νοητικές αναπηρίες, επειδή δεν υπάρχουν αρκετές υπηρεσίες υποστήριξης.

Τα άτομα με νοητικές αναπηρίες και οι οικογένειες τους συχνά έχουν πολύ λίγη πρόσβαση στην υγεία, και για αυτό υποφέρουν από κακή υγεία.

Πολλές χώρες στην Ευρωπαϊκή Ένωση δεν δέχονται τα άτομα με νοητικές αναπηρίες να έχουν το δικαίωμά να ψηφίζουν.

Αυτό είναι λάθος και πρέπει να αλλάξει.

Όλοι έχουν το δικαίωμα να ψηφίζουν.

Τα άτομα με αναπηρία έχουν αυτό το δικαίωμα από τη Σύμβαση των Ηνωμένων Εθνών για τα δικαιώματα των Ατόμων με Αναπηρίες.

Ακόμη και σε χώρες που υπάρχει το δικαίωμα να ψηφίζουν , πολλοί δυσκολεύονται να συμμετάσχουν στις εκλογές.

Οι υποψήφιοι δεν βρίσκουν χρόνο να τους μιλήσουν και να τους ακούσουν.

Οι πληροφορίες για τις εκλογές είναι δύσκολες και δεν δίνονται με εύκολο τρόπο.

Τα θέματα των προεκλογικών εκστρατειών είναι συχνά πολύ μακριά από τις καθημερινές εμπειρίες και τις ανάγκες των ανθρώπων με νοητικές αναπηρίες και των οικογενειών τους.

Γνωρίζουμε ότι είναι ήδη ένας αγώνας για τους υποψηφίους στις Ευρωπαϊκές εκλογές για να μιλήσουν και να πείσουν πολλούς ανθρώπους να τους ψηφίσουν.

Βλέπουμε ότι πολλοί λένε ότι η φωνή των ευρωβουλευτών δεν είναι τόσο σημαντική επειδή δεν ψηφίζουν πολλοί άνθρωποι στις Ευρωπαϊκές εκλογές.

Θέλουμε να ψηφίσουν στις Ευρωπαϊκές εκλογές όσο περισσότεροι άνθρωποι γίνεται. Μιλάμε με ανθρώπους για να τους πούμε να ψηφίσουν.

Μας νοιάζει πώς Ευρωπαϊκή Ένωση προστατεύει τα δικαιώματα των ατόμων με νοητικές αναπηρίες και των οικογενειών τους.

Καλούμε τους υποψηφίους και τα κόμματα που θα πάρουν μέρος στις Ευρωπαϊκές εκλογές:

1. Ενδιαφερθείτε για τα άτομα με νοητικές αναπηρίες και τις οικογένειές τους, που είναι περισσότεροι από 20 εκατομμύρια πολίτες της Ευρωπαϊκής Ένωσης.

2. Δώστε εύκολες και απλές πληροφορίες για τις Ευρωπαϊκές εκλογές.

3. Μάθετε τα θέματα που είναι σημαντικά για τα άτομα με νοητικές αναπηρίες και τις οικογένειές τους.

1. **Ελάτε κοντά με τα άτομα με νοητικές αναπηρίες και τις οικογένειές τους.**

**Γνωρίστε τους, ακούστε τους, μιλήστε μαζί τους**

Οργανώστε συζητήσεις με άτομα με νοητικές αναπηρίες και τις οικογένειες τους, για να ακούσετε τις απόψεις τους και να τους πείτε τις δικές σας.

Επισκεφθείτε άτομα με νοητικές αναπηρίες στη δουλειά ή στο σχολείο, για να δείτε πώς ζούνε τη ζωή τους.

Μιλήστε απευθείας με τα άτομα με νοητικές αναπηρίες και όχι μόνο στο προσωπικό φροντίδας τους.

Ρωτήστε τους τι θα ήθελαν να κάνουν στη ζωή τους και πού θα ήθελαν να ζήσουν.

Ρωτήστε τους τι βοήθεια έχουν για να συμμετάσχουν στις εκλογές.

**Βάλτε τα ίδια τα άτομα με αναπηρία να συμμετέχουν σε ότι κάνετε.**

Όταν κάνετε μια συνάντηση για θέματα σχετικά με την νοητική αναπηρία, φροντίστε να συμμετέχουν πάντοτε τα ίδια τα άτομα με νοητικές αναπηρίες.

Αρνηθείτε να συμμετέχετε σε τέτοιες συναντήσεις εάν δεν συμμετέχουν και άτομα με νοητική αναπηρίες.

Οργανώστε συναντήσεις σε ημερομηνίες και ώρες που είναι βολικές για τα μέλη των οικογενειών που στηρίζουν τα άτομα με νοητικές αναπηρίες. Υποστηρίξτε τους να συμμετέχουν

2. **Να δίνετε σαφείς και εύκολα κατανοητές πληροφορίες**.

Ετοιμάστε το προεκλογικό σας πρόγραμμα σε απλή και εύκολα κατανοητή γλώσσα.

Ακόμη καλύτερα, να το έχετε σε μορφή ίζι του ριντ.

H ίζι του ριντ είναι μία μέθοδος που κάνει τις πληροφορίες πιο εύκολα προσβάσιμες για όλους και όχι μόνο για άτομα με νοητικές αναπηρίες.

Επικοινωνήστε με οργανισμούς που βοηθούν με προσβάσιμες πληροφορίες.

Μάθετε περισσότερα για την ίζι του ριντ στο [www.easy-to-read.eu.](file:///C:\Users\Angelika\AppData\Local\Microsoft\Windows\INetCache\Content.Outlook\CL984WXE\www.easy-to-read.eu)

Ενημερώστε τους ανθρώπους για τις εκλογές με έναν εύκολο τρόπο για να καταλάβουν.

Πείτε στους ανθρώπους ποιούς μπορούν να ψηφίσουν, πότε, που και πως.

Σιγουρευτείτε ότι οι άνθρωποι γνωρίζουν τα κόμματα και τους υποψήφιους στις εκλογές.

Κατά τη διάρκεια της ψηφοφορίας, σιγουρευτείτε ότι οι πληροφορίες είναι εύκολα κατανοητές.

Αυτό μπορεί να σημαίνει να υπάρχουν και φωτογραφίες των πολιτικών στα ψηφοδέλτια.

**Αφαιρέστε τα εμπόδια που δυσκολεύουν τους ανθρώπους να ψηφίσουν.**

Φροντίστε οι ψηφοφόροι να μπορούν να βρουν εύκολα τα εκλογικά κέντρα.

Φροντίστε τα εκλογικά κέντρα ( και οι αίθουσες ψηφοφορίας) να είναι προσβάσιμα και από άτομα που βρίσκονται σε αναπηρική καρέκλα.

Φροντίστε να υπάρχει βοήθεια κατά την ψηφοφορία για όποιον τη χρειάζεται.

Αυτό σημαίνει οι άνθρωποι να μπορούν να συνοδεύονται στην αίθουσα ψηφοφορίας και στο παραβάν, αν το χρειάζονται.

Φροντίστε να υπάρχουν οι κατάλληλες ρυθμίσεις για εκείνους που δεν μπορούν να φτάσουν στο εκλογικό κέντρο. Αυτό περιλαμβάνει μέλη των οικογενειών που φροντίζουν τους συγγενείς τους με αναπηρίες και που δυσκολεύονται να βρουν χρόνο και τρόπο για να πάνε να ψηφίσουν.

3**. Ασχοληθείτε με θέματα που είναι σημαντικά για τους ανθρώπους με νοητικές αναπηρίες και τις οικογένειές τους.**

**Δικαιώματα των ανθρώπων με αναπηρία**

Εφαρμόστε τη Σύμβαση των Ηνωμένων Εθνών για τα Δικαιώματα των Ατόμων με Αναπηρίες μέσα από τις αποφάσεις σας σχετικά με την ψηφοφορία.

Οδηγείστε προς μία φιλόδοξη ευρωπαϊκή στρατηγική για την αναπηρία 2020-2030.

Δώστε προσοχή σε θέματα όπως το δικαίωμα των ανθρώπων να αποφασίζουν για τα θέματα που τους αφορούν και το τέλος του κοινωνικού αποκλεισμού.

Βελτιώστε την προσβασιμότητα στην Ευρώπη με την υποστήριξη ενός δυνατού ευρωπαϊκού νόμου για την προσβασιμότητα που εξασφαλίζει σε όλους την πρόσβαση σε όλα τα ευρωπαϊκά προϊόντα και τις υπηρεσίες.

**Το δικαίωμα ψήφου**

Αφαιρέστε τα εμπόδια που δυσκολεύουν τα άτομα με νοητικές αναπηρίες να ψηφίζουν και να παίρνουν μέρος στις εκλογές.

Ξαναδείτε το θέμα της προσβασιμότητας στις Ευρωπαϊκές εκλογές και μοιραστείτε τις ιδέες σας για το πως μπορεί να βελτιωθεί.

**Ποιότητα ζωής**

Βεβαιωθείτε ότι η Ευρωπαϊκή Ένωση επιτυγχάνει τους στόχους της για τη βελτίωση της ποιότητας ζωής, όπως αναφέρεται στην Ατζέντα 2030 του ΟΗΕ.

Αυτό σημαίνει να μειωθεί η φτώχεια και να γίνει καλύτερη η εκπαίδευση και η υγεία

Κάντε καλύτερη την πρόσβαση στην εργασία με πληρωμή για τα άτομα με νοητικές αναπηρίες και τις οικογένειες τους, όπως έχει συμφωνηθεί στον Ευρωπαϊκό Πυλώνα των κοινωνικών δικαιωμάτων.

Αυτό σημαίνει εκπαίδευση χωρίς αποκλεισμούς, εκπαίδευση πάνω σε προσόντα απαραίτητα για την εργασία και πρόσβαση στην κοινωνική ασφάλιση.

**Προϋπολογισμός της ΕΕ**

Φροντίστε ώστε τα ευρωπαϊκά ταμεία να βοηθούν την ένταξη και να σέβονται τα δικαιώματα που προστατεύονται από τη Σύμβαση των Ηνωμένων Εθνών για τα Δικαιώματα των Ατόμων με Αναπηρίες.

Φροντίστε η χρηματοδότηση της Ευρωπαϊκής Ένωσης να χρησιμοποιείται για να βγουν τα άτομα με αναπηρία από τα ιδρύματα και να μεταφερθούν σε υπηρεσίες υποστήριξης στην κοινότητα.

Αυτό σημαίνει να υπάρχει η απαραίτητη υποστήριξη στα άτομα που φεύγουν από τα ιδρύματα για να ζήσουν στην κοινότητα.

Φροντίστε τα προγράμματα όπως το Εράσμους+ να χρησιμοποιούνται για δυναμώσουν την εκπαίδευση ένταξης.

**Συμμετοχή και ένταξη**

Να συμπεριλαμβάνετε πάντα τα ίδια τα άτομα με νοητικές αναπηρίες σε κάθε τι που κάνετε και αφορά ανθρώπους με αναπηρίες

Αρνηθείτε να συμμετέχετε όταν τα άτομα με αναπηρίες δεν συμμετέχουν στη δημιουργία νόμων και πολιτικών που τους επηρεάζουν άμεσα.

Ζητήστε από το Ευρωπαϊκό Κοινοβούλιο να κάνει την επικοινωνία του προσβάσιμη για όλους.

Αυτό σημαίνει και να υπάρχουν πληροφορίες σε εύκολα κατανοητή γλώσσα -ιζι του ριντ- σχετικά με το Ευρωπαϊκό Κοινοβούλιο.

Κάντε τις συνεδριάσεις και τις γραπτές ενημερώσεις στο Ευρωπαϊκό Κοινοβούλιο προσβάσιμες για όλους.

Συνεργαστείτε με άτομα με νοητικές αναπηρίες και τις οικογένειες τους για τη δημιουργία πολιτικών εγγράφων - ακόμη και όταν δεν αφορούν την αναπηρία.